Lohja
Lohja (švedski: Lojo) je grad i općina na jugu Finske od 47,624 stanovnika, u Regiji Uusimaa.

Geografske karakteristike

Lohja leži na istočnom kraju Jezera Lohjanjärvi, udaljena šesdesetak km zapadno od Helsinkija.

Historija

Historija naselja vezana je uz njegovu crkvu sv. Laurentius (Pyhä Lauri) sagrađenu na prelazu 15. u 16. vijek. Ona je jedan od najznačajnijih finskih srednjovjekovnih spomenika, i treća po veličini kamena crkva u zemlji.

Crkva je pomogla Lohji da postane trgovački centar svoga kraja, ali je ipak sve do 20. vijeka ostala selo.

U grad se počela transformirati tek kad je 1897. podignuta tvornica vapna - Lohjan Kalkkitehdas, koja je nakon Prvog svjetskog rata prerasla u cementaru, a nakon tog 1927. u dioničko društvo sa širokom lepezom aktivnosti od rudarstva do električnih uređaja.

Lohja je status grada dobila tek 1969, a nakon tog je 1997. osnovana i Općina Lohja. Njoj je 2009. pridodana Općina Sammatti, pa nakon toga 2013. i općine Karjalohja i Nummi-Pusula.

Znamenitosti 

Pored crkve sv. Laurentiusa, velika atrakcija je i Muzej Tytyri, smješten u starom rudniku vapnenca 100 metara pod zemljom.

Gradovi prijatelji 

 , Växjö
 , Ringerike
 , Aabenraa
 , Skagaströnd
 , Sátoraljaújhely

Izvori

Vanjske veze 

 Službene stranice Lohjaa 
Gradovi u Finskoj